Lähde mukaan tekemään Sankarimaan Vesisankarit-tapahtumaa!

**MALLIESIMERKKI KUTSUSTA PAIKALLISTOIMIJOILLE. Vaihda ainakin kaikki punaisella merkityt kohdat**

Järjestämme Vesisankarit -tapahtuman **26.5.2016 Sankarimaan uimahallissa ja urheiluhallissa** **(Sankarimaantie 8) klo 9-15.** Tapahtuma on suunnattu **1.-6.-luokkalaisille.** Tapahtumapäivä tarjoaa mahdollisuuden päästä esittelemään oman seuran toimintaa ja saada mahdollisesti lisää uusia innokkaita harrastajia, sekä tutustua muihin toimijoihin. Tapahtumapäivä rakentuu erilaisista rastipisteistä, joita luokat ennakkoon tehdyn aikataulun mukaan kiertävät yhdessä opettajansa johdolla.

## **Mukaan suunnitteluun!**

Pyydämme teitä mukaan tapahtumapäivän suunnitteluun ja rasteille toimijoiksi. Rastilla pääsette esittelemään oman seuranne toimintaa ja hyödyntämään monipuolisesti lajiosaamistanne. Jokainen mukaan lähtevä seura suunnittelee toiminnallisen rastipisteen, jossa koululaiset pääsevät käytännössä harjoittelemaan eri vesitaitoja. Suunnitelkaa rasti, johon teiltä löytyy välineet omasta takaa.

Toiminnallisuus on pääasia, eli niin että rastilla on paljon tekemistä ja vähän jonottamista. Jokaisella seuralla on yksi rastipiste, jolla voi olla useita eri tehtäviä. Yhden rastipisteen kesto on 12 minuuttia, jonka aikana siitä tulisi mennä läpi yksi luokka, eli noin 25 koululaista. Vesisankarit-tapahtuman tarkoitus on innostaa ja tutustuttaa koululaisia vesillä liikkumisen taitoihin. Tarkoitus ei siis ole opettaa syvällisesti, vaan herättää kiinnostus lajia kohtaan. Parhaimmillaan lapset hakeutuvat tapahtuman jälkeen lajin pariin, jolloin heidät voi tutustuttaa siihen syvällisemmin.

Liitteenä on alustava suunnitelma päivän kulusta ja rastipisteiden sijainnista. Katsotaan kullekin toiminnolle paras allastila, kun toimijat ovat selvillä.

Vesisankareiden nettisivuilla **www.vesisankarit.fi** voit tutustua tarkemmin Vesisankarit-hankkeeseen ja aiemmin järjestettyihin tapahtumiin. Ilmoita seurasi mukaan Vesisankarit -tapahtumaan **1.4 mennessä** olemalla yhteydessä allekirjoittaneeseen.

Yhteistyöterveisin

**Sankarimaan tapahtumavastaava**

**Veijo Vesisankari**

**veijo.vesisankari@malliesimerkki.fi**

**040-123 4567**

## **Päiväohjelma**

Koululaiset on jaettu aamupäiväryhmään (ryhmät 1 ja 2) ja iltapäiväryhmään (ryhmät 3 ja 4).

## **Käytettävissä olevat tilat:**

**• 25m altaasta 3 rataa**

**• Hyppyallas**

**• Terapia-allas**

**• Urheiluhalli**

## **Mukaan kutsutut toimijat**

### **Uimahalli:**

**1. Sankarimaan Uimaseura 1**

**2. Sankarimaan Uimaseura 2**

**3. Sankarisukeltajat**

**4. Sankarimaan Meripelastajat**

**5. Sankarimaan Melojat**

### **Urheilutalo:**

**1. Sankarimaan Pelastuslaitos**

**2. Partiosankarit**

**3. SPR Sankarimaan osasto**

**4. Sankarimaan Soutajat**

**5. Purjehdussankarit**

**AAMUPÄIVÄRYHMÄN AIKATAULU**

|  |  |
| --- | --- |
| **Ryhmä 1: Aloittaa uimahallilla** | **Ryhmä 2: Aloittaa urheilutalolla** |
| 8.30 Ilmoittautuminen uimahallin infopisteellä | 8.45 Ilmoittautuminen urheiluhallin infopisteellä |
| 8.30-9.00 Vaatteiden vaihto | 8.45-9.00 Vaatteiden vaihto |
| 9.00-10.00 Rastit uimahallissa | 9.00-10.00 Rastit urheiluhallilla |
| 10.00-10.30 Vaatteiden vaihto ja siirtyminen urheiluhallille | 10.00-10.30 Siirtyminen uimahalliin ja vaatteiden vaihto |
| 10.30-11.30 Rastit urheiluhallilla | 10.30-11.30 Rastit uimahallissa |
| 11.30-11.45 Vaatteiden vaihto | 11.30-11.45 Vaatteiden vaihto |
| 11.45 Kotimatka alkaa! | 11.45 Kotimatka alkaa! |

**ILTAPÄIVÄRYHMÄN AIKATAULU**

|  |  |
| --- | --- |
| **Ryhmä 3: Aloittaa uimahallilla** | **Ryhmä 4: Aloittaa urheilutalolla** |
| 11.30 Ilmoittautuminen uimahallin infopisteellä  | 11.45 Ilmoittautuminen urheiluhallin infopisteellä |
| 11.30-12.00 Vaatteiden vaihto | 11.45-12.00 Vaatteiden vaihto |
| 12.00-13.00 Rastit uimahallissa | 12.00-13.00 Rastit urheilutalolla |
| 13.00-13.30 Vaatteiden vaihto ja siirtyminen urheiluhallille | 13.00-13.30 Siirtyminen uimahalliin ja vaatteiden vaihto |
| 13.30-14.30 Rastit urheiluhallilla | 13.30-14.30 Rastit uimahallissa |
| 14.30-14.45 Vaatteiden vaihto | 14.30-14.45 Vaatteiden vaihto |
| 14.45 Kotimatka alkaa! | 14.45 Kotimatka alkaa! |